જોકે અહીં એટલું કહી શકાય કે ખુદ્દારીના ગુણ કદાચ છોકરીઓને એમનાં માબાપ પાસેથી પણ વારસામાં મળ્યાં હશે. માત્ર એક દાખલો આપું. નીતિન કૉલેજમાં હતો ત્યારે પોતે બહુ શાંત અને ડાહ્યો ડમરો પણ કોણ જાણે કેવી રીતે એક તોફાની બારકસ બ્રાહ્મણ સ્ટુડન્ટ સાથે દોસ્તી બંધાઈ ગઈ. એકાદવાર નીતિનને કૉલેજ ફી ભરવામાં પ્રોબ્લેમ થયો તો પેલા દોસ્તે ભરી દીધી, અને એ તો ભૂલી પણ ગયો. એ વાતને વર્ષો વીતી ગયા. પણ હમણાં થોડા સમય પહેલા એ દોસ્તને બિઝનેસમાં પૈસાની જરૂર પડી. એની બેન્ક લોન અટકી પડી હતી તો નીતિને સામેથી કહ્યું કે મારુ ઘર બેન્કમાં ગીરવે મૂકીને લોન લઇ લે. જોવાનું એ કે એની પત્નીએ પણ સંમતિ આપી દીધી. પહેલી નજરે ઉત્તરદક્ષિણ લાગે, એવા આ મિત્રોને ગુજરાતમાંથી પત્નીઓ પણ એવી મળી છે, જે પોતાની સાથે જ્ઞાતિભેદનો બોજ લઈને નથી આવી.